
Nr.2470 / 17 mai 2021 

R A P O R T 
la proiectul de hotărâre  privind aprobarea bugetului de venituri şi
cheltuieli, rectificat și a listei de investiții, rectificate, a Consiliului  Local al comunei Târgușor, judeţul Constanța, pe anul 2021

Analizând Referatul de Aprobare şi Proiectul de Hotărâre  privind aprobarea bugetului de venituri şi cheltuieli, rectificat  și a listei de investiții, rectificate, ale Consiliului Local al comunei Târguşor, judeţul Constanţa, pe anul 2021, iniţiat de doamna Mădălina NEGRU, primarul comunei Târguşor, consider ca legala si oportună adoptarea acestuia.
	Consider ca legal acest proiect de hotărâre în conformitate cu prevederile art. 3 și art. 4 din Legea nr. 500/ 2002 privind finanţele publice, cu modificările şi completările ulterioare, prevederile art. 19 alin. (1) și alin. (2) din Legea nr. 273/ 2006 privind finanţele publice locale, cu modificările şi completările ulterioare, prevederile art. 3 și art. 5 alin. (3) lit. a) din Legea bugetului de stat pe anul 2021, nr.15/ 2021 şi prevederile art. 129 alin. (1) alin. (2)  lit. b) şi alin. (4) lit. a), art. 139 alin. (1) şi alin. (3) lit. a) coroborat cu art. 196 alin. (1) lit. a) din Ordonanței de Urgență a Guvernului nr. 57/ 2019 privind Codul Administrativ, cu modificările şi completările ulterioare.
	Consider ca oportun acest proiect de hotărâre având în vedere Referatul Serviciului de Alimentare cu Apă Târgușor, nr. 74/ 12.05.2021 înregistrat la instituția noastră sub nr. 2370/ 12.05.2021, privind situația economico- financiară a acestuia la această data și suma primită de la Ministerul Lucrărilor Publice, Dezvoltării și Administrației pentru proiectul “Asfaltare drumuri comunale în localitățile Târgușor și Mireasa, comuna Târgușor, județul Constanța”.
             Bugetul de venituri şi cheltuieli, al Consiliului Local al comunei Târguşor, judeţul Constanţa, v-a fi detaliat pe capitole şi subcapitole şi va fi prezentat sub formă de anexă la proiectul de hotărâre. 
             Având in vedere cele menţionate mai sus, propun membrilor Consiliului Local al comunei Târguşor adoptarea hotărârii in forma prezentata in proiect.

                                                        INSPECTOR,


[bookmark: _Hlk69211901]                                              Nicoleta  GRAMĂ

